ເພງ Perfect Storm ຂັບ​ຮ້ອງ​ໂດຍ Brad Paisley 
ດົນ​ແລ້ວ​ທີ່​ເຮົາ​ບໍ່​ໄດ້​ຟັງ​ເພງ​ລູກ​ທົ່ງ​ອາ​ເມ​ຣິ​ກັນ...ສັບ​ປະ​ດາ​ນີ້ ວັນ​ນະ​ສອນ​ຂໍ​ແນະ​ນຳ​ເພງ​ມ່ວນໆ​ມາ​ຝາກ​ທ່ານ​ຜູ້​ຟັງ ...ມັກ​ແບບ​ໃດ ແລະ​ຢາກ​ຟັງ​ເພງ​ຫຍັງ​ແດ່​ແລ້ວ...ຂຽນ​ເຂົ້າ​ມາ​ບອກ​ແດ່​ເດີ.
ທ່ານແຟນເພງທັງຫຼາຍໃນລາຍການສຽງເພງຈາກແດນໄກຂອງ VOA ໃນຄໍ່ຄືນມື້ນີ້ ວັນນະສອນຈະຈັດເພງລູກທົ່ງອາເມຣິກັນ ທີ່ເປັນເພງຍອດນິຍົມ ໃນວົງການເພງສະຫະລັດ ແລະວ່າ ຈະເປັນເພງໃດແດ່ນັ້ນ ຂໍເຊີນເຂົ້າໄປຟັງພ້ອມໆກັນເລີຍ ສະບາຍດີແລະຂໍຕ້ອນຮັບທ່ານຜູ້ຟັງເຂົ້າສູ່ລາຍການສຽງເພງຈາກແດນໄກຂອງ VOA ໃນວັນອາທິດຕົ້ນເດືອນມີນານີ້ ເບິ່ງແມະ ບຶດດຽວກໍຢ່າງເຂົ້າເດືອນ 3 ແລ້ວ ຈັ່ງໃດກໍຂໍໃຫ້ ທ່ານຜູ້ຟັງເລີ້ມຕົ້ນປີ 2019 ດ້ວຍຄວາມຫວັງໃໝ່ທີ່ງົດງາມ ບໍ່ມີມື້ສາຍ ເອົາມາຟັງເພງ ຮ່ວມກັນເລີຍ ເປັນບົດເພງຂອງສິນລະປິນຄຸນະພາບ ແຖວໜ້າຂອງວົງການເພງລູກທົ່ງ ອາເມຣິກັນຄົນນຶ່ງ ທີ່ໄດ້ຮັບຫຼາຍໆລາງວັນ  ເພງນີ້ຈະອອກທຳນອງຣ໊ອກ ນ້ອຍໆ ສ້າງສີສັນໃຫ້ເພງໜ້າຟັງຍິ່ງຂຶ້ນ ຊຶ່ງເພງນີ້ມີຄວາມໝາຍປະມານວ່າ ເຈົ້າຊ່າງ ງົດງາມ ແຂງແກ່ນ ແລະດຸດັນ ແບບວ່າ ເຈົ້າເປັນທັງແສງແດດທີ່ຮ້ອນແຮງແລະເປັນ ພາຍຸຝົນທີ່ຄຶກຄະນອງ ແບບ  ດັ່ງຊື່ຂອງເພງນີ້ເລີຍ ສ່ວນເພງຄູ່ຕໍ່ໄປນີ້ ເປັນຂອງ  ຮ້ອງປະສານກັບ ສິນລະປິນຈາກປະເທດເຄັນກາຣູ ອົສເຕເຣຍເລຍພຸ້ນ ເພງນີ້ ພໍໄດ້ຟັງແລ້ວ ກໍຄົງເຮັດ ໃຫ້ຄິດເຖິງໃຜບາງຄົນ…ເປັນເພງຫວານແຕ່ເສົ້າ…ທີ່ແປເປັນພາສາລາວວ່າ ຖ້າຂ້ອຍ ເປັນເຈົ້າ… ວັນນະສອນ ຕ້ອງຝາກຂອບໃຈທຸກໆທ່ານ ທີ່ຄອຍເປັນກຳລັງໃຈ ແລະຕິດຕາມຮັບຟັງ ວິທະຍຸ ກະຈາຍສຽງ VOA ຂອງພວກເຮົາສະເໝີມາ ແລະຂໍຂອບໃຈເປັນພິເສດແດ່ ທ່ານຜູ້ຟັງທີ່ຕິດຕາມຮັບຟັງ ລາຍການຂອງພວກເຮົາທີ່ອອກອາກາດສົດ ຜ່ານທາງ ໃນ 3 ມື້ ຕໍ່ສັບປະດາ ທີ່ຂຽນຕິຊົມແລະແຈ້ງໃຫ້ທາງເຮົາຊາບ ແບບວ່າ ພາບແລະສຽງແຈ້ງຊັດເຈນດີ ຕ່າງໆນາໆ ສະນັ້ນ ວັນນະສອນ ຈຶ່ງຂໍຈັດເພງ ຂອງ  ແທນຄຳຂອບໃຈ ແລະ ຫວັງ ຢ່າງຍິ່ງວ່າເພງນີ້ ຄົງເປັນເພງທີ່ປະທັບໃຈທ່ານຜູ້ຟັງ ບໍ່ຫຼາຍກໍໜ້ອຍ ເອົາລະຢ່າລືມ ກັບມາພົບກັບສຽງເພງມ່ວນໆໃນລາຍການສຽງເພງຈາກແດນໄກຂອງເຮົາ ໄດ້ອີກ ໃໝ່ໃນທຸກໆຄໍ່າຄືນຂອງວັນອາທິດ ຂໍໃຫ້ທຸກໆທ່ານນອນຫຼັບຝັນດີ